CELEX: 62015TN0570
Language: sk
Date: 2015-09-29 00:00:00
Title: Vec T-570/15: Žaloba podaná 29. septembra 2015 – Federcaccia della Regione Liguria a i./Komisia

16.11.2015   
            
            
               SK
            
            
               Úradný vestník Európskej únie
            
            
               C 381/55
            
         Žaloba podaná 29. septembra 2015 – Federcaccia della Regione Liguria a i./Komisia
   (Vec T-570/15)
   (2015/C 381/66)
   Jazyk konania: taliančina
   
      Účastníci konania
   
   
      Žalobcovia: Federcaccia della Regione Liguria (Genova, Taliansko), Matteo Anfossi (Taggia, Taliansko), Associazione dei Migratoristi Italiani per la conservazione dell’ambiente naturale (ANUU) – LIGURIA (Genova), Alessio Piana (Cremolino, Taliansko), Giovanno Bordo (Bargagli, Taliansko), Maria Teresa Esposito (Bargagli), Ezio Giacomo Isola (Davagna, Taliansko), Luca Fossardi (Recco, Taliansko), Adriano Zanni (Valbrevenna, Taliansko), Luigi Marco Tiscornia (Ne, Taliansko), Andrea Campanile (Cassano Spinola, Taliansko) (v zastúpení: A. Bruni, A. Mozzati a P. Balletti, advokáti)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               určil a rozhodol, že Európska komisia nepreskúmala počiatočné údaje Key Concepts získané z Talianska týkajúce sa začiatku sťahovania pred rozmnožovaním sluky lesnej, drozda plavého a drozda čvíkotavého v porovnaní s rovnakými údajmi získanými z Francúzska, a nesplnila tak povinnosť spracovať nadnárodné údaje súvisiace s týmito tromi sťahovanými druhmi na geograficky a klimaticky homogénnych územiach,
            
         
               —
            
            
               určil a rozhodol, že Európska komisia neaktualizovala talianske údaje Key Concepts týkajúce sa začiatku sťahovania pred rozmnožovaním u sluky lesnej, drozda plavého a drozda čvíkotavého, prispôsobila ich rovnakým francúzskym údajom, ktoré považovala za správne a legitímne, a aby určila, že aj v Taliansku začína sťahovanie pred hniezdením v druhej polovici februára,
            
         
               —
            
            
               určil a rozhodol, že Európska komisia navrhla bez platných a správnych údajov zaviesť v Taliansku, najmä v Ligúrii, neodôvodnené obmedzenie lovu sluky lesnej, drozda plavého a drozda čvíkotavého v porovnaní s tým, čo je povolené vo Francúzsku a najmä na Korzike a v južnom Francúzsku, s tým, že v Ligúrii bol zákaz obdobia lovu uvedených troch sťahovavých vtákov presunutý na 20. Januára,
            
         
               —
            
            
               určil a rozhodol o protiprávnosti konania EU PILOT 6955/14/ENVI z dôvodu rozdielneho zaobchádzania s členskými štátmi alebo regiónmi členských štátov, ako aj o neexistencii platných údajov, keďže Európska komisia začala toto konanie len proti Taliansku bez toho, aby postupovala rovnako proti Francúzsku a bez toho, aby pristúpila k aspoň minimálnemu predbežnému vyšetrovaniu na účely získania skutočností, z ktorých by vyplynulo, že skutočný začiatok sťahovania pred rozmnožovaním u sluky lesnej, drozda plavého a drozda čvíkotavého je na Korzike a v južnom Francúzsku o mesiac neskôr (20. februára) v porovnaní so začiatkom tohto sťahovania pred rozmnožovaním v Ligúrii (20. januára),
            
         
               —
            
            
               určil a rozhodol, že Európska komisia protiprávne nekonala na formálnu výzvu zo 16. júna 2015 podanú žalobcami a okrem toho určil a rozhodol, že list Európskej komisie z 9. septembra 2015 č. ENV.D.2/MC-GM/vf/Ares(2015)3758354 bol vyhýbavý,
            
         
               —
            
            
               uložil Európskej komisii povinnosť, aby upravila talianske údaje Key Concepts týkajúce sa začiatku sťahovania pred rozmnožovaním u sluky lesnej, drozda plavého a drozda čvíkotavého podľa rovnakých údajov Key Concepts z Francúzska, a určila tak začiatok tohto sťahovania na druhú polovicu februára,
            
         
               —
            
            
               v každom prípade uložil Európskej komisii povinnosť, aby upravila talianske údaje Key Concepts týkajúce sa začiatku sťahovania pred rozmnožovaním u sluky lesnej, drozda plavého a drozda čvíkotavého v porovnaní s rovnakými francúzskymi údajmi súvisiacimi s Korzikou a južným Francúzskom, a určila u nich za začiatok sťahovania pred rozmnožovaním druhú polovicu februára,
            
         
               —
            
            
               uložil Európskej komisii za jej omisívne konanie a oneskorenie povinnosť nahradiť škodu spôsobenú žalovaným poľovníckymi združeniami, a to vo výške sumy, ktorú Všeobecný súd bude považovať za primeranú a spravodlivú.
            
         
      Dôvody a hlavné tvrdenia
   
   Žalobcovia na podporu svojich tvrdení uvádzajú žalobné dôvody a hlavné tvrdenia, ktoré sú rovnaké ako sú žalobné dôvody a tvrdenia už uvedené vo veci T-562/15.